Charlie Christensen

Første serieforsøk

Allerede som femåring gjorde Christensen sin første tegneserie, men debuten kom i bladet Svenska Serier nr 3/1979 med serien «Häng med på party», en hverdagsrealistisk serie om en ung mann i et Stockholmsmiljø. I Svenska Serier nr 7/1980 kom serien «Samlade neuroser». Fire år senere kom serien «Den eviga symfonin – en serie i F-dur» som gikk som føljetong i tegneseriebladet for voksne ved navn Galago (1/1984-2/1985).
Deretter kom Christensen opp med en serie om en miserabel and. Arne Anka (norsk Arne And) så dagens lys i november 1983 i det svenske magasinet 399, og da magasinet gikk inn i 1985 gikk Arne Anka tilsynelatende under jorda. Medlemsbladet til de fagorganiserte metallarbeiderne  i Sverige, Metallarbetaren, ga Arne Anka et ukentlig opphold fra 1987. Vinteren 1988/1989 blåste en kald vind fra Walt Disney over serieanden og Christiansen. I tillegg til å bli trykt i Metallarbetaren ble tegneseriefiguren også trykt i Träffpunkt Stockholm, et gratis underholdningsguide, foruten  Galago.

Bedugget fugl synger Bellman

Arne And er en and som ligner litt på Donald Duck, men ikke helt. Arne And bor ikke i Andeby, men i Stockholm er en mislykket poet med alkoholproblemer og dårlig drag på damene. Det amerikanske selskapet Walt Disney mente likevel at den drukne og røykende lømmelen Arne And var litt for lik deres egen Donald Duck og truet med et saftig saksmål.
Arne And vandrer fra det ene vannhullet til de andre i Stockholm, pengelens, syngende på Bellmans viser, venstrevridd av politisk karakter, med en sterk, men fånyttig libido og ofte med en tung depresjon over at Sverige er på full fart utfor stupet. Er det rart at han drikker? Arne And er kyniker av landslagsklasse og i egne ord «en talsmann for alle sanne moralister».
Arne And er en svært elegant tegnet serie med en kraftfull strek, nesten jogenske i stilen, mens dialogene er svært litterære og tekstrike, inkludert banneord, slang, intellektuelle referanser, og ramsalt dagsaktuell politisk satire, alt fortalt med en høylytt megafon.
Arne And benytter mesteparten av sin tid til øse ut filosofiske utskeielser på bestemte barer, puber og kafeer i Stockholm sammen med sin kompis, Krille Krokodil, en alligator med kvinnetekke.
At Charlie Christensen benytter pseudonymet ‘Alexander Barks’ når han tegner Arne Anka er ikke en tilfeldighet, men en hyllest til den store Donald Duck-tegneren Carl Barks.

På liv og død

I mars 1989 i historien «Operation Metamorphosis» lot Christiansen  Arne And dø, iallfall tilsynelatende: en svart vekt på et tonn merket «Walt Disney & Co» kom ramlende ned. Den den påfølgende serieruten ser vi gamle venner av Arne And, alle berømtheter fra serieverden, som løfter sine glass. «Man lever ikke lenge uten en M-16», kommenterte teksten.
I ettertid, altså noen serieruter senere, viser det seg å være et bedrag for lure et stort amerikansk selskap som ikke skal nevnes en gang til: Det var en lem under vekten, et falsk spor med ketsjup, en plastisk operasjon som ga et nytt nebb. Viola, ingen rettssak lengre. Men hvordan kan Arne Anka da gå rundt og ligne på seg selv? Jo, han benytter et falsk nebb, såkalt løsnebb, utenpå det nye nebbet!

Større enn selv serieruten

Arne Anka har et liv også utenfor tegneserien. Figuren har gått til scenen, først i Sverige, men så i Norge. I 1995 laget Christensen et teaterstykke basert på Arne And, og fikk suksess på Stockholms Stadsteater. Teaterstykket var krydret med beksvart humor og bitter samfunnssatire. I april i 2003 ble en norsk versjon satt opp på teaterbåten M/S «Innvik», og høsten 2003 satte Friteatergruppen Kraftlaget opp stykket «Arne And – en aften på Zekes» på Parkteatret. Svein Børge Hoftun hadde rollen som sjefsanda, mens Morten A. Fagerli var ikledd rollen som bestekompisen Krille Krokodille.

Andre serier

Charlie Christensen har også tegnet andre tegneserier. Den viktigste er «Røde Orm», tegnet og tilpasset til serieformatet fra Frans G. Bengtssons roman ved samme navn, Røde Orm, en populær episk fortelling om en viking fra Skåne, som hittil er kommet i fire av fem planlagte deler.
For sportsbladet Offside tegner han Bar Nero. Den nyeste serien er Konrad K i arbeideravisen Dagens Arbete.
En annen type serie er Bombad & sänkt, utgitt på Tago Förlag i 1993. Det er en 180 sider autobiografisk fortelling på lokal dialekt og om Stockholms historie.